NaiveNeuron/SloPal huggingface dataset:
Sulík, Richard, predseda NR SR (2011-07-12):
Ďakujem. Vyhlasujem rozpravu za skončenú. Chce zaujať stanovisko navrhovateľ? Nech sa páči.
Poliačik, Martin, poslanec NR SR (2014-11-08):
Pani podpredsedníčka parlamentu, zrejme naozaj nie je v možnostiach technických Národnej rady zabezpečiť, aby mohli občania sledovať živý prenos z rokovania parlamentu, ale v súčasnosti na RTVS, 2. programe, beží Živá panoráma a potom majú ísť Podpolianske folklórne slávnosti z roku 2005. Ja verím, že aj pán Hraško napriek tomu, že je za to, aby sa šírili informácie o folklóre, bude súhlasiť s tým, že by bolo dobré, keby priamy prenos z rokovania parlamentu bežal na 2. programe verejnoprávnej televízie. Prosím vás, spravte všetko pre to, aby občania mohli sledovať, čo sa deje v parlamente, a zabezpečte, aby v RTVS na 2. programe, ak je to možné, čo väčšinou teda by malo byť, lebo bežia záznamy v noci, mohli občania sledovať, prečo si musia nosiť toaleťák do nemocnice, keď... (Prerušenie vystúpenia časomerom.)
Prostredník, Ondrej, poslanec NR SR (2024-02-08):
Ďakujem, pán predsedajúci. Pán poslanec Hlina, ďakujem veľmi pekne za vaše vystúpenie. Vy ste okrem iného povedali, že v tejto situácii, ktorá je naozaj historická, vám chýba hlas cirkvi. Áno, aj mne chýba prorocký hlas cirkvi. Hlas, ktorý by naozaj upozornil na to, čo sa tu deje, aké môžu byť dôsledky. Proroci nie sú tí, čo vidia do budúcnosti a sú nejakí veštci. Proroci, tí biblickí proroci, akýkoľvek iní proroci v dejinách boli tí, ktorí veľmi dobre čítali, čo sa deje okolo nich a reagovali, orientovali spoločnosť a toto tu dnes naozaj chýba. Ale ja musím povedať, že ten hlas cirkvi zaznel. Neviem, či ste si to všimli, ale bolo to vo štvrtok, keď boli najväčšie protesty, keď bolo 60-tisíc ľudí v uliciach slovenských miest, vtedy Konferencia biskupov Slovenska vydala stanovisko k spoločenskej situácii. A hneď v prvom odseku povedali niečo, čo mne znie mrazivo, rešpektujte výsledky volieb. Nič o spravodlivosti, nič o tom, že voláme po odbornej diskusii. Nič o tom, že sa tu schvaľuje nejaké násilie. Rešpektujte výsledky volieb. Je to veľmi mrzuté a je to skutočne nebezpečné, že tí, ktorí by mali byť hlasom, ktorí by mali byť svedomím tejto spoločnosti, ním prestávajú byť.
Glváč, Martin, podpredseda NR SR (2017-12-07):
Ďakujem, že ste poďakovali. Ďalším poslancom, ktorý sa chce pýtať, je pán poslanec Senko a pýta sa podpredsedu vlády pre investície a informatizáciu pána Petra Pellegriniho a otázka znie: „Pán podpredseda, v pléne Národnej rady sedí viacero starostov a primátorov. Môžete nám, prosím, priblížiť projekt, v ktorom budú môcť obce a mestá získať dotáciu na wifi routre na námestia, do knižníc a podobne?“ Nech sa páči.
Vons, Peter, poslanec NR SR (2022-06-22):
Pán predsedajúci, dajte, prosím, hlasovať o návrhu zákona ako celku s odporúčaním gestorského výboru schváliť.
Draxler, Juraj, minister školstva, vedy, výskumu a športu SR (2015-11-26):
Ďakujem pekne. Vážený pán poslanec, napriek tomu, že je to téma výsostne zaujímavá, a napriek tomu, že ja osobne som jej nejaký čas venoval, keďže som sa akademicky venoval sociálnej politike a linkou na finančný trh, nemôžem odpovedať za ministra financií. Verím, že minister financií podobne ako celé ministerstvo túto problematiku pozorne sleduje, a tak ako to v odpovedi odznelo, naozaj po dôkladnej analýze pripravia aj prípadne legislatívne opatrenia. Ďakujem, skončil som.
M. Číž, podpredseda NR SR: (2006-10-19):
Ďalšia v poradí písomne prihlásená do interpelácií je pani poslankyňa Beata Sániová. Nech sa páči, pani poslankyňa, máte slovo. (Ruch v sále.) Ak dovolíte, len sekundu poprosím, skutočne potrebujeme dôstojné prostredie v sále, takže poprosím, pokiaľ sú nejaké konzultácie, mimo sály. Nech sa páči.
Paška, Pavol, predseda NR SR (2014-06-05):
(Hlasovanie.) 131 prítomných, 107 za, 24 sa zdržalo. Tieto body sme schválili.
Glváč, Martin, podpredseda NR SR (2016-10-20):
Vážené pani poslankyne, vážení páni poslanci, otváram piaty rokovací deň 10. schôdze Národnej rady Slovenskej republiky. Na dnešnom rokovacom dni o ospravedlnenie požiadali štyria poslanci, pán Miroslav Beblavý, pán poslanec Krajči, pani poslankyňa Nehézová, pán poslanec Richard Raši. Pristúpime k prvému čítaniu o vládnom návrhu zákona, ktorým sa mení a dopĺňa zákon č. 351/2011 Z. z. o elektronických komunikáciách v znení neskorších predpisov . Vládny návrh zákona je uvedený ako tlač 251, návrh na jeho pridelenie na prerokovanie výborom je v rozhodnutí 254. Prosím pána ministra dopravy, výstavby a regionálneho rozvoja Slovenskej republiky, pána Árpáda Érseka, aby vládny návrh zákona uviedol. Nech sa páči.
Žiga, Peter, podpredseda NR SR (2023-12-13):
Pani poslankyňa Jurík.
Žiga, Peter, podpredseda NR SR (2024-01-16):
Pani poslankyňa Nash.
Bugár, Béla, podpredseda NR SR (2018-10-22):
Na vystúpenie pána poslanca s faktickými poznámkami traja. Končím možnosť sa prihlásiť. Pani poslankyňa Grausová.
Laurenčík, Milan, podpredseda NR SR (2021-06-22):
Ďakujem veľmi pekne. Na vaše vystúpenie nie sú faktické poznámky. Ďalším vystupujúcim by mal byť pán poslanec Milan Mazurek, ale mám informáciu, že nepríde momentálne teraz na rokovanie, takže stráca poradie. Takže ďalšia vystupujúca je pani poslankyňa Jana Bittó Cigániková, nech sa páči.
Hrnčiar, Andrej, podpredseda NR SR (2018-05-10):
Otázka pod poradovým číslom 9 poslanca Martina Klusa pre ministerku vnútra Slovenskej republiky Denisu Sakovú: „Vážená pani ministerka, ak sa občan Vietnamskej socialistickej republiky Trinh Xuan Thanh vrátil do vlasti dobrovoľne, ako tvrdia vietnamské úrady, dá sa dohľadať prechod osoby s pasom vydaným na toto meno schengenskou hranicou?“
Glváč, Martin, podpredseda NR SR (2018-12-04):
Ďakujem a prerušujem rokovanie o tomto bode programu. Teraz nasleduje návrh rozpočtu Sociálnej poisťovne za rok, na rok 2019 a rozpočtový výhľad na roky 2020 – 2021. Návrh rozpočtu Sociálnej poisťovne je pod tlačou 1128. Správa výborov je pod tlačou 1128a. Návrh uvedie generálny riaditeľ Sociálnej poisťovne Ľubomír Vážny, poprosím ho, aby sa ujal slova, nech sa páči. (Rokovanie o návrhu rozpočtu Sociálnej poisťovne na rok 2019 a rozpočtový výhľad na roky 2020 a 2021 , tlač 1128.)
Grendel, Gábor, podpredseda NR SR (2022-12-21):
Vážené panie poslankyne, vážení páni poslanci, otváram štrnásty rokovací deň 78. schôdze Národnej rady Slovenskej republiky. Na dnešnom rokovacom dni o ospravedlnenie požiadali páni poslanci Kamenický a Susko. Podľa odsúhlasenej zmeny programu pristúpime k druhému čítaniu o vládnom návrhu zákona o solidárnom príspevku z činnosti v odvetviach ropy, zemného plynu, uhlia a rafinérií a o doplnení niektorých zákonov. Vládny návrh zákona má parlamentnú tlač 1332. Výsledky rokovania výborov sú v tlači 1332a. Prosím pána podpredsedu vlády a ministra financií Slovenskej republiky Igora Matoviča, aby vládny návrh zákona odôvodnil. (Rokovanie o vládnom návrhu zákona o solidárnom príspevku z činností v odvetviach ropy, zemného plynu, uhlia a rafinérií a o doplnení niektorých zákonov , tlač 1332.)
Laššáková, Jana, podpredsedníčka NR SR (2012-05-10):
Pán poslanec Bublavý sa vzdal svojho... Aha, ešte pán poslanec Fecko, odpoveď na faktické poznámky. Nech sa páči.
P. Paška, predseda NR SR: (2009-12-02):
(Hlasovanie.) 139 prítomných, 81 za, 47 proti, 11 sa zdržali. Tento návrh sme schválili.
Grendel, Gábor, podpredseda NR SR (2020-12-03):
Ďakujem pekne, pán predsedajúci. Vážené panie poslankyne, vážení páni poslanci, dovoľte, aby som predniesol pozmeňujúci a doplňujúci návrh poslancov Národnej rady Milana Vetráka a Gábora Grendela k vládnemu návrhu ústavného zákona, ktorým sa mení a dopĺňa Ústava Slovenskej republiky 
č. 460/1992 v znení neskorších predpisov, tlač 270. Vládny návrh ústavného zákona, ktorým sa mení a dopĺňa Ústava Slovenskej republiky č. 460/1992 v znení neskorších predpisov sa mení a dopĺňa takto: 1. V čl. 1 bod 1 znie: 1. Čl. 84 sa dopĺňa odsekom 5, ktorý znie: „(5) Súhlas aspoň trojpätinovej väčšiny všetkých poslancov je potrebný aj na voľbu kandidáta na sudcu Ústavného súdu; ak Národná rada Slovenskej republiky nezvolí touto väčšinou potrebný počet kandidátov na sudcov Ústavného súdu ani v opakovanej voľbe, v novej voľbe a v každej ďalšej voľbe postačuje na voľbu kandidáta na sudcu Ústavného súdu súhlas aspoň nadpolovičnej väčšiny všetkých poslancov.“ 2. V čl. 1 bod 11 znie: 11. V čl. 134 sa za odsek 2 vkladá nový odsek 3, ktorý znie: „(3) Funkčné obdobie sudcu Ústavného súdu je dvanásť rokov. Sudca Ústavného súdu ostáva vo funkcii aj po uplynutí funkčného obdobia do zloženia sľubu novým sudcom Ústavného súdu.“ Doterajšie odseky 3 až 5 sa označujú ako odseky 4 až 6. 3. V čl. 1 v 27. bode sa v čl. 154g ods. 2 vypúšťajú slová, citujem: „V znení účinnom od 1. januára 2021“. 4. V čl. 1 bod 27 sa čl. 154g dopĺňa odsekmi 9 až 11, ktoré znejú: „(9) Funkčné obdobie v poradí a) prvých štyroch sudcov Ústavného súdu vymenovaných po 1. januári 2021 uplynie 30. októbra 2037, b) ďalších štyroch sudcov Ústavného súdu vymenovaných po 1. januári 2021 po sudcoch Ústavného súdu podľa písmena a) uplynie 30. októbra 2041, c) ďalších piatich sudcov Ústavného súdu vymenovaných po 1. januári 2021 po sudcoch Ústavného súdu podľa písmena b) uplynie 30. októbra 2045.“ „(10) Ak má funkčné obdobie sudcu Ústavného súdu podľa odseku 9 presiahnuť 15 rokov, funkcia sudcu Ústavného súdu zanikne uplynutím 12 rokov; na zvyšok funkčného obdobia podľa odseku 9, najmenej však na 6 rokov, sa vymenuje nový sudca Ústavného súdu.“ „(11) Pri súčasnom vymenovaní viacerých sudcov Ústavného súdu na rôzne funkčné obdobia podľa odseku 9 poradie vymenovaných sudcov Ústavného súdu sa určí podľa počtu hlasov získaných vo voľbe v Národnej rade Slovenskej republiky; v prípade rovnosti hlasov sa rozhodne žrebom.“ Ďakujem za pozornosť.
L. Köteles, poslanec: (2006-09-07):
Dovoľte mi položiť ešte jednu takú doplňujúcu otázku, možno bude moc konkrétna. Sme presvedčení, že blahobyt našich regiónov súvisí s tým, ako vytvárame tam cestnú infraštruktúru. Pre nás najtvrdší oriešok – Horský prechod Soroška, či existujú určité zámery vlády Slovenskej republiky ako to riešiť?
Kaliňák, Robert, podpredseda vlády a minister vnútra SR (2015-11-19):
Ďakujem pekne. Vážený pán predseda parlamentu, vážené dámy poslankyne, páni poslanci, vážení traja odvážni poslanci z opozície, dokonca v tomto prípade môžem aj menovite: pani poslankyňa Pfundtner, pán poslanec Švejna a pán poslanec Mikloško. Ďakujem pekne, (smiech v pléne) pán poslanec Bobík, áno, prepáčte. Štyria. (Smiech v pléne.) Štyria mušketieri. (Smiech v pléne a reakcia poslanca Mikloška, ktorý pristúpil k rečníkovi pred rečnícky pult: Trinásty vnuk sa mi narodil teraz, v tomto okamihu. ) Pán poslanec, všetci vám srdečne blahoželáme k trinástemu vnukovi a z tohto pohľadu sme aj prekvapení, že ste v parlamente. (Smiech v pléne.) Ďakujem pekne. Budem pokračovať ale v zmysle rokovacieho poriadku. Dovoľte mi, pán predseda, aby som oznámil neprítomných členov vlády. Pán minister školstva Juraj Draxler, nie sú naňho otázky. Pán Vazil Hudák, nie sú naňho otázky a takisto pán minister Ján Richter, nie sú naňho otázky.
R. Rafaj, poslanec: (2009-12-09):
Ale mám pocit, že máme podstatný rozdiel vo fungovaní nášho denotačného trojuholníka, viete, to je ten pojem, význam, slovo. Každému sa niečo iné rozsvieti pri danom pojme v našich hlavách. To je skutočne pravda. A možnože keď tak  často narábate s tými darebákmi, či to nebude náhodou ako s tým zlodejom, ktorý kričí, aby chytili zlodeja? Neviem, to si musíte vy vyriešiť. Ale to podstatné, čo chcem povedať, je, pokiaľ ste taký veľký obhajca slovenskej štátnosti: Viete, ako sa stala najväčšia tragédia? Tak, že vy ste predali Slovensko kolaboráciou so Stranou maďarskej koalície za osem rokov. Toto bol najväčší úder od vzniku Slovenskej republiky, pretože nenájdete taký štát Európskej únie, kde by vo vláde spolu s legitímnymi regulárnymi stranami bola aj nejaká etnická strana, okrem Macedónska, kde sú albánski etnickí, no nazvime ich, ako chcete. A pokiaľ by som reagoval na pána Mikloška. No je to veľmi jednoduché, Slovenská národná strana stojí za tým najzákladnejším zákonom tohto štátu, od ktorého sa odvíjajú všetky ostatné zákony, a to je Ústava Slovenskej republiky, na rozdiel od teba, pán poslanec. A keď už teda hovoríš, čím si ty prispel. V poriadku, ale vy ste zrušili grantový systém Pro Slovakia, pretože ten podporoval slovenskú kultúru na Slovensku. A my nie sme takí farizeji ako vy, aby sme vám tu teraz zopakovali, že poslanci a ďalší členovia Slovenskej národnej strany vyzbierali 800 000 korún na decimovaných Slovákov do Mlynkov, to teda takíto nie sme.
Mazurek, Milan, poslanec NR SR (2018-05-29):
Ďakujem ti za tvoje vystúpenie, Martin, bolo skutočne pútavé a som rád, že aj mnohí poslanci alebo ľudia, ktorí si budú môcť tieto debaty pozerať zo záznamu, sa určite dozvedia zaujímavé fakty z histórie, o ktorých doteraz mnohí ani len netušili, pretože si pekne zhrnul celú tú, celý pôvod tejto propotratovej legislatívy v rámci Československa, Slovenska, ale aj toho bývalého celkového východného bloku a celkovo slovanského sveta, východnej Európy. A predovšetkým je potrebné poznamenať, lebo mnoho ľudí si to stále neuvedomuje, ten deštruktívny vplyv boľševizmu, ktorý tu stále ešte ostáva na slovanských národoch. To, ako sa pod nimi, na nich podpísal, čo vykonal, a aké naozaj, naozaj nesčetné následky si ešte stále musíme niesť z toho teroru, ktorý začiatkom 20. storočia v Rusku v podstate zaviedli. Ja som veľmi rád, že sa debata o tejto téme koná takto dlho, a verím tomu, že budeme, že budeme v tomto pléne prediskutovávať túto tému ešte z viacerých a viacerých uhlov pohľadu, a verím tomu, že aj iní poslanci z iných politických strán sa zapoja a podelia sa s nami o nejaké svoje názory, pretože ja stále čakám na nejaké tie protiargumenty, prečo je jednoducho toto alebo toto správne, prečo ten súčasný sprav, stav vyhovuje, prečo je podľa niektorých ľudí zabíjanie nenarodených detí len tak, úplne bez dôvodu akceptovateľným spôsobom, ako sa vysporiadať so svojimi problémami alebo s ťažkosťami v živote, pretože takto to vyzerá, že na jednej strane sme nálepkovaní ako extrémisti, fašisti, tí, čo chcú obmedzovať slobody žien, a na druhej strane tie ženy, ktorých sa to má údajne dotýkať a ktoré sa cítia týmto problémom tak veľmi vážne dotknuté, tu nevystupujú, nepovedia, prečo podľa nich je potrebné zachovať tento stav. Toto by ma naozaj skutočne zaujímalo.
Hort, Milan, podpredseda NR SR (2011-03-24):
Ďakujem. Faktické poznámky neevidujem, a preto teraz má slovo ďalší pán poslanec, Pavol Hladký. Nech sa páči.
Osuský, Peter, poslanec NR SR (2019-10-28):
Ďakujem pekne, pán predsedajúci. No, víťazstvo, ktoré sme docielili výškou stožiara pri Národnej rade, nám dalo jeden, dá sa povedať, význačný, minimálne stredoeurópsky primát, i keď v Azerbajdžane postavila miestna diktatúra trikrát vyšší stožiar. Ale dobre. Ale toto, čo sa teraz navrhuje a čo, ako hovorí kolega Dostál, zrejme prejde, je skutočne svetovým rekordom, ktorý sotva niekto niekedy ohrozí. Ako bolo vyrátané, Bolívia, Kamerun, Tunisko majú 30-dňové moratórium, teda Bolívijci, Kamerunci a Tunisania sú len 60 % tak zmätení ako Slováci. Ak toto mám brať ako bernú mincu, tak by sme hádam mali sa vzdať nezávislosti a požiadať o protektorát nejakej civilizovanej krajiny, ktorá by nás uviedla do stavu nižšieho stupňa zmätenosti. Pretože argumentovať tým, že volič je zmätený, a pritom mu uprieme informácie, aby bol menej zmätený, je asi taká logika, ako – a to všetci vieme – že každé leto skrachuje nejaká tá cestovka. I tie cestovné kancelárie sú niektoré vo väčšej sieti tých dôveryhodnejších a niektoré prevádzkujú svoju činnosť na vlastnú päsť, tak nejak uvidíme. No, čakám, kedy v rámci boja proti zmäteným turistom, ktorým neprišlo lietadlo alebo ktorí nenašli lôžko v hoteli a ocitli sa v tropických krajinách, teraz pomôžeme tým, že zakážeme cestovné kancelárie, pretože je celkom evidentné, že tieto niekedy krachujú a zanechávajú zmätených turistov.
Čepček, Martin, poslanec NR SR (2021-09-30):
Ďakujem veľmi pekne. Jozef, to, čo malo byť?! Pourážal si polovicu parlamentu, ja neviem, dobre, že som aj ja neschytal, aj tuto pán predsedajúci, aj ostatní poslanci, ktorí sedia v sále, ale z tých, čo tu sedíme, takmer každý, ktorý sa ozval čo i len slovíčkom, dostal nejakú urážku alebo invektívu na seba. No ja som z toho, čo si ty povedal, ja som z toho nerozumel nič. A to tu sedím a počúvam a snažím sa písať, čo si vlastne chcel povedať. A nepochopil som, čo si chcel povedať. Takže ja dúfam, že mi to na chodbe niekde vysvetlíš. Ďakujem.
Grendel, Gábor, podpredseda NR SR (2020-11-12):
Nech sa páči, prosím, predlžte čas pánovi poslancovi.
Horváthová, Eva, poslankyňa NR SR (2012-10-17):
Ďakujem pekne za slovo. Ja by som, naopak, chcela vyzdvihnúť vystúpenia pána poslanca Beblavého. Viaceré veci, si myslím, že presne pomenoval a zamerala by som sa na dva také momenty, ktoré spomenul. Ja si vážim aj pána ministra a verím, že túto novelu robil v dobrej viere a že chce mnohé veci v našom vysokom školstve zmeniť a je to skutočne potrebné. Ale venovala by som sa pánovi poslancovi Beblavému, a síce veciam, ktoré hovoril o Akreditačnej komisii. Som aj ja presvedčená o tom, že Akreditačná komisia nebude stíhať všetky kompetencie, ktoré jej zvyšuje vlastne novela tohto zákona. Pritom kompetencie, ktoré jej pán minister dáva, budú hrubo zasahovať do autonómie mnohých vysokých škôl, takže si myslím, že v tomto to v praxi nedopadne dobre. A druhou vecou, ktorej by som sa chcela dotknúť, je predĺženie externého štúdia, kedy nemôžem s tým ani ja súhlasiť, pretože ak nebudú presne stanovené kritéria kvality, tak v podstate, keď tak, ako to povedal poslanec Beblavý, keď budem dlhšie študovať na nekvalitnej škole a nebude to možné skontrolovať alebo nejakým spôsobom sa k tomu vyjadriť, nebude to mať žiaden efekt pre študentov. Ďakujem.
Danko, Andrej, predseda NR SR (2016-05-25):
Ďakujem. Pán poslanec Ľubomír Galko.
Kočiš, Eduard, poslanec NR SR (2021-11-02):
Ďakujem pekne za slovo, pán predsedajúci. Pán kolega, opäť ste poznamenali, respektíve zopakovali vo svojej rozprave, že mikroplasty sú „že vraj škodlivé“. Nie „že vraj“, ony sú naozaj veľmi škodlivé. Čiže túto naozaj takú dogmu, ktorú neustále opakujete, že nevieme, či je to naozaj tak, alebo nemáme relatívne dôkazy, respektíve chýbajú nám ešte nejaké štúdie, nie, je to jednoducho holý fakt. Mikroplasty a ftaláty z plastových obalov sú veľmi škodlivé a môžme sa o tom baviť, ja neviem, desiatky hodín, je to jednoducho holý fakt.
Laurenčík, Milan, podpredseda NR SR (2021-06-30):
Pán poslanec Ján Blcháč, nech sa páči.
Jahnátek, Ľubomír, minister pôdohospodárstva a rozvoja vidieka SR (2015-01-30):
Ďakujem pekne za slovo. Vážený pán predsedajúci, vážené panie poslankyne, páni poslanci, vláda Slovenskej republiky predkladá návrh novely zákona na základe plnenia úlohy B2 uznesenia vlády Slovenskej republiky č. 339 z 9. júla 2014, ktorá mu bola uložená na základe analýzy potrieb finančného zabezpečenia registrov obnovenej evidencie pozemkov a návrh harmonogramu katastrálnych území v bývalom Vojenskom obvode Javorina. Návrhom zákona sa dáva zákonná možnosť vykonať obnovu evidencie aj na územiach, kde sú listy vlastníctva založené a obnoví sa stav pred prechodom vlastníctva na štát. Takýto register nie je možné do katastra nehnuteľnosti zapísať, nakoľko by tým bolo zmenené vlastníctvo bez právneho titulu. O vlastníctve k pozemkom je potrebné rozhodnúť v reštitučnom konaní podľa zákona a až potom oprávnená osoba nadobudne k pozemku vlastníctvo. V návrhu zavedenia tvorby zjednodušených registrov obnovenej evidencie pozemkov v dotknutých katastrálnych územiach viedla ministerstvo snaha vyjsť v ústrety žiadateľom o reštitúcie, ktorí nepožiadali o ich vydanie z dôvodu, že vlastnia listiny, ktoré osvedčujú vlastníctvo týchto pozemkov, ktoré však nie je možné zapísať do katastra nehnuteľností, nakoľko už bolo vydaných 100 % spoluvlastníckych podielov v pozemku, ktorý má byť ďalej reštituovaný. Návrh zákona sleduje vytvorenie podkladu na opravu, prípadne zrušenie pôvodných reštitučných rozhodnutí a vydanie nového reštitučného rozhodnutia, ktoré je v súlade s vlastníctvom pozemkov pri prechode na štát. Súčasťou predloženého návrhu je aj návrh obsiahnutý v čl. II, podľa ktorého by sa malo zo zákona č. 281/1997 Z. z. o vojenských obvodoch vypustiť ustanovenie § 11 ods. 3 zakazujúce nakladať s poľnohospodárskymi, lesnými, ako aj ostatnými pozemkami, a to až do ukončenia reštitučného procesu. Keďže toto ustanovenie iniciované rezortom obrany vyvolalo množstvo otázok a s nimi spätých emócií, po vecnej dohode vo výbore pre pôdohospodárstvo a životné prostredie bol odsúhlasený pozmeňujúci návrh na vypustenie tohto ustanovenia. Aj keď sa domnievame, že bolo možné aj iné kompromisné riešenie, v konečnom dôsledku v tomto pozmeňujúci návrh vítame, veríme, že sa dnešná diskusia sústredí na návrhy, ktoré prispejú k riešeniu problémov, ktoré predloženým návrhom chceme eliminovať tak, aby reštitučný proces v bývalom Vojenskom obvode Javorina bol spravodlivo ukončený. Návrh zákona nebude mať vplyv na podnikateľské prostredie, na sociálne vplyvy a na zamestnanosť, vplyvy na životné prostredie ani informatizáciu spoločnosti. Návrh zákona bude mať negatívny vplyv na rozpočet verejnej správy, tak ako je uvedené v doložke vplyvov. Návrh zákona je v súlade s Ústavou Slovenskej republiky, ústavnými zákonmi, zákonmi a ostatnými všeobecne záväznými právnymi predpismi, medzinárodnými zmluvami a inými medzinárodnými dokumentmi, ktorými je Slovenská republika viazaná, ako aj s právnymi aktmi Európskej únie. Vážený pán predsedajúci, panie poslankyne, páni poslanci, vzhľadom na potrebu zavedenia navrhovaného zákona do praxe, dovoľujem si vás požiadať o jeho prerokovanie a schválenie. Ďakujem.
Pollák, Peter, poslanec NR SR (2024-01-17):
Ďakujem pekne. Igor, ty si spomínal tú vec, kedy premiér Fico, terajší premiér Fico hovoril na proteste, prvomájovom, o tom, že on raz povie pravdu, kto Kuciaka zabil. My hneď na druhý deň spolu s kolegom, teda s exkolegom Stančíkom sme vyzvali generálneho prokurátora, neviem, či sme neboli aj jediní, aby zaujal stanovisko v tejto veci a možno začal aj trestné stíhanie, ak nie, tak maximálne, aby zavolal si Fica na výsluch, aby ozrejmil túto skutočnosť. Nič také sa dodnes nedialo, ale rovnako sa nič neudialo v roku 2020, kedy som podal podnet na Generálnu prokuratúru, keď Milan Mazurek vtedy napísal taký status o tom, že útočník vo Vrútkach bol Róm, nepotvrdili sa jeho slová, tým pádom spáchal trestný čin. Polícia, alebo teda Generálna prokuratúra po tri a pol roka vlastne uznala alebo začala riešiť tento, tento skutok. A tak ako bol Ján Kuciak terčom a záujmom lustrácie, tak ja veľmi nerád by som poukázal na seba, ale musím v tomto prípade, kedy v roku 2022, rovnako ako tebe, tak aj mne došiel, došlo vyrozumenie z Úradu inšpekčnej služby a bol by som rád, ak by pán poslanec Gašpar teraz počúval, a budem citovať z toho listu: „Doposiaľ neznámy príslušník PZ, služobne zaradený na odbore podpory riadenia Národnej kriminálnej agentúry Prezídia Policajného zboru, v období odo dňa 1. 1. 2015 zabezpečoval na požiadanie neoprávnených osôb lustrácie v informačných systémoch Policajného zboru,“... bla, bla, bla, bla, bla a rôzne registre. Záujmom a terčom lustrácie som bol ja, môj otec, moja babka, ktorá má 80 rokov, a ja sa pýtam, kde skončili všetky tieto veci. Na druhej strane, je to iba naša vizitka, lebo boli sme beztrestne... (Prerušenie vystúpenia časomerom.)
Ďuriš Nicholsonová, Lucia, podpredsedníčka NR SR (2018-02-08):
Teraz dávam slovo spoločnému spravodajcovi z ústavnoprávneho výboru poslancovi Petrovi Kresákovi, aby informoval Národnú radu o výsledku rokovania výborov o tomto návrhu zákona, aby odôvodnil návrh a stanovisko gestorského výboru, nech sa páči.
Sulík, Richard, predseda NR SR (2011-02-08):
Ďakujem pekne. S faktickými poznámkami sa prihlásili dvaja poslanci, uzatváram možnosť. A slovo má pani poslankyňa Košútová.
M. Urbáni, poslanec: (2008-07-02):
Ale na druhej strane treba povedať jedno férovo. Nikto nešiel rušiť detskú kardiochirurgiu na Slovensku. To, či bude jeden ústav, druhý ústav, bude jeden riaditeľ, dvaja riaditelia, to je absolútne jedno, keď to beží, je to zmanažované a sú na to peniaze. Ten argument, že je kardiocentrum v pozitívnych ekonomických číslach, vieme, že všetky sú. Pán poslanec Novotný, vieme, aké sú platby, aké sú čísla. Čiže dobrý ťah to bol. Ja som to hodnotil, keď  ešte Zajac vytvoril kardiocentrá, bol to dobrý ťah, len ma mrzí, že nie sú ďalšie centrá, ktoré ešte Slovensko potrebuje, ale verím, že jeden deň budú. Čiže nedávajte to do politickej roviny. Ministerstvo spravilo chybu. Treba povedať, že najskôr si malo spraviť programovú stratégiu a potom s ňou vyjsť. Vyšli s ňou predčasne, ale hovorím, ja by som to nebral tak, že niekto chcel likvidovať kardiochirurgiu. Možno organizačne to malo byť zvládnuté lepšie, ale nemôžem s tým súhlasiť, čo si všetko tu povedal, pán poslanec. Ďakujem.
Kotleba, Marian, poslanec NR SR (2017-09-08):
Pán kolega Jurzyca, ako tak trošku mierne a dlho ste možno rozprávali o niektorých veciach, ale na jednu vec sa vás chcem spýtať z vášho príspevku. Vy ste povedali, že boli obdobia v existencii Slovenskej republiky, teda asi v súčasnej, keď štyri roky klesal dlh. Že ktoré štyri roky to boli? Lebo ja som si nie vedomý toho, že by okrem jedného roku, kedy úplne naozaj bezvýznamne a mierne poklesol štátny dlh, že by tu bolo takéto obdobie. Ďakujem.
Brocka, Július, poslanec NR SR (2010-12-10):
Ďalší návrh predložila pani poslankyňa Gibalová.
Krajčí, Marek, poslanec NR SR (2022-10-25):
Ďakujem za slovo, pán predsedajúci. Pán minister, kolegyne, kolegovia, ako spoločný spravodajca výboru predkladám spoločnú správu k vládnemu návrhu zákona, ktorým sa mení a dopĺňa zákon č. 139/1998 Z. z. o omamných látkach, psychotropných látkach a prípravkoch v znení neskorších predpisov, tlač 1109. Vládny návrh zákona prerokovali ústavnoprávny výbor a výbor pre zdravotníctvo. Ústavnoprávny výbor vyslovil súhlas s predloženým návrhom zákona a odporučil Národnej rade Slovenskej republiky návrh zákona schváliť. Výbor Národnej rady Slovenskej republiky pre zdravotníctvo súhlasil s návrhom zákona a odporučil Národnej rade Slovenskej republiky návrh zákona schváliť s pozmeňujúcimi a doplňujúcimi návrhmi. Gestorský výbor nedostal žiadne stanoviská poslancov, ktorí nie sú členmi výborov, ktorým bol návrh zákona pridelený. Gestorský výbor na základe stanovísk výborov odporúča Národnej rade Slovenskej republiky vládny návrh zákona, tlač 1109, schváliť s pozmeňujúcimi a doplňujúcimi návrhmi. Spoločná správa obsahuje tri pozmeňujúce návrhy. Súčasne výbor navrhol, aby sa o bodoch 1 až 3 spoločnej správy hlasovalo spoločne s návrhom gestorského výboru schváliť. Spoločná správa výborov bola schválená uznesením č. 171 z 18. októbra 2022, kde ma výbor poveril za spoločného spravodajcu k predloženému návrhu zákona a poslanca Mareka Šefčíka za náhradníka k predmetnému návrhu zákona v prípade neúčasti spravodajcu. Pán predsedajúci, skončil som, môžete otvoriť rozpravu.
Laššáková, Jana, podpredsedníčka NR SR (2012-10-18):
Pán poslanec Viskupič.
Antal, Peter, poslanec NR SR (2019-04-05):
Ďakujem pekne, pani podpredsedníčka. Ďakujem, pán minister. A tu si myslím, že každý, kto tu sedel v tejto sále, tak si mohol urobiť obraz o ministrovaní pána Érseka a o tom, aký je rozdiel medzi teóriou predrečníkov, ktorí predtým vyprávali, a o tom, čo je realita a čo je prax. Minister je absolútne v obraze o všetkých veciach, ktoré sa tu dnes vyprávali, a má skutočne úplný prehľad a vie argumentovať. Ja sa budem čudovať každému, kto dnes zahlasuje za jeho odvolanie, lebo potom by tu museli sedieť všetci ministri a jednoducho by museli byť odvolávaní, keď by za takúto robotu, ktorá je za dva a pol roka, za dva a pol roka, ktorú dokázal, dokázal urobiť. Ďakujem pekne.
Paška, Pavol, predseda NR SR (2014-07-03):
(Hlasovanie.) 140 prítomných, 81 za, 59 sa zdržalo. Schválili sme novelu zákona č. 483 o bankách. Vážené pani poslankyne, vážení páni poslanci, vláda Slovenskej republiky doručila Národnej rade návrh vlády na skrátené legislatívne konanie o vládnom návrhu zákona č. 250 o ochrane spotrebiteľa. Je to tlač 1086. A prvé čítanie o tomto vládnom návrhu (tlač 1087). Dávam návrh na zaradenie týchto nových bodov do programu 36. schôdze tak, aby sme návrh vlády na skrátené konanie prerokovali ihneď a aj o ňom ihneď hlasovali, v prípade, že Národná rada vysloví súhlas s návrhom vlády na skrátené konanie, aby sme bezprostredne potom pristúpili hneď k prvému čítaniu, takže budeme hlasovať o návrhu, ktorý som predniesol. (Hlasovanie.) 137 prítomných, 104 bolo za, 30 sa zdržalo, 3 nehlasovali. Národná rada vyslovila súhlas s návrhom na doplnenie a zmenu v programe. Krátka dvojminútová prestávka a budeme pokračovať prvým čítaním, teda budeme pokračovať návrhom vlády na skrátené legislatívne konanie. Je to tlač 1086. Pán poslanec, pán poslanec Hudacký. (Rokovanie o návrhu vlády na skrátené legislatívne konanie o vládnom návrhu zákona, ktorým sa mení a dopĺňa zákon č. 250/2007 Z. z. o ochrane spotrebiteľa a o zmene zákona Slovenskej národnej rady č. 372/1990 Zb. o priestupkoch v znení neskorších predpisov v znení neskorších predpisov a o zmene a doplnení niektorých zákonov , tlač 1086.)
Kremský, Peter, poslanec NR SR (2023-05-03):
Vážený pán predseda, v rozprave k návrhu zákona vystúpili traja alebo aj štyria poslanci. Nebol podaný žiadny pozmeňujúci a doplňujúci návrh. Chcem poznamenať, že nebola posunutá účinnosť tohto zákona. Čiže ak by sme ho schválili, bol by retroaktívny. Keďže nemáme žiadneho člena vlády, ktorý by otvoril rozpravu, aby sme mohli podať pozmeňujúci návrh, tak ideálne riešenie by bolo neschváliť tento zákon. Pristúpime k hlasovaniu o pozmeňujúcich a doplňujúcich návrhoch zo spoločnej správy. Pán poslanec Karol Galek požiadal vyňať na osobitné hlasovanie body 2 a 7 a hlasovať o nich spoločne, ďalej body 8 a 9 a tiež o nich hlasovať spoločne. Pán predseda, dajte, prosím hlasovať o bodoch 1, 3, 5, 6, 10 a 11 spoločne s odporúčaním schváliť.
V. Palko, poslanec: (2001-10-18):
M. Andel,  podpredseda NR SR: Ďakujem. (Prestávka.) J. Migaš, predseda NR SR: Vážené pani poslankyne, vážení páni poslanci, poprosím vás, zaujmite miesta v rokovacej miestnosti, začneme hodinu otázok. Vážené pani poslankyne, vážení páni poslanci, otváram bod programu hodina otázok . Zo všetkých písomných otázok podaných do stredy do 12.00 hodiny overovatelia schôdze vyžrebovali poradie otázok pre odpovede, ktorým sa budeme riadiť. Pripomínam, že na otázky poslancov, ktorí sú neprítomní v rokovacej miestnosti, sa neodpovedá. Prosím predsedu vlády, pána Mikuláša Dzurindu, aby oznámil, ktorých členov vlády určil, že budú odpovedať na otázky za neprítomných členov vlády, prípadne, bude odpovedať sám. Nech sa páči, pán predseda vlády.
Laššáková, Jana, podpredsedníčka NR SR (2015-05-06):
Ďakujem pekne, pán spravodajca. Otváram všeobecnú rozpravu. Do rozpravy som nedostala žiadnu písomnú prihlášku, pýtam sa, kto sa hlási do rozpravy ústne. Ako prvý sa hlási pán spravodajca. Pani poslankyňa Mezenská, skúste, či máte dobre kartu. Pani poslankyňa Mezenská, končím možnosť prihlásiť sa do rozpravy ústne. Nech sa páči, pán spravodajca.
M. Hort, podpredseda NR SR: (2009-12-02):
S faktickou poznámkou sa teraz hlási pani poslankyňa Jana Laššáková ako jediná. Uzatváram možnosť prihlásiť sa s faktickou poznámkou na vystúpenie predrečníka a slovo má pani spravodajkyňa. Nech sa páči.
Laššáková, Jana, podpredsedníčka NR SR (2013-06-05):
Takže budeme pokračovať v prerušenom rokovaní k návrhu skupiny poslancov na vydanie zákona o ochrane, podpore a odmeňovaní osôb aktívne bojujúcich proti korupcii a o zmene a doplnení niektorých zákonov. Vo vystúpení pokračuje ďalej pán poslanec Mičovský. Nech sa páči, máte slovo. [Pokračovanie v rokovaní o návrhu skupiny poslancov Národnej rady Slovenskej republiky na vydanie zákona o ochrane, podpore a odmeňovaní osôb aktívne bojujúcich proti korupcii (zákon o bojovníkoch proti korupcii) a o zmene a doplnení niektorých zákonov , tlač 522.]
Novotný, Viliam, poslanec NR SR (2014-11-27):
Ďakujem pekne. Áno, veľmi pekne to popísal pán poslanec Beblavý vo svojom vystúpení, že svojským spôsobom je to trochu pasca, ja som to tak včera nazval vo svojom vystúpení, keď vláda prichádza s riešeniami, ktoré ako keby zobrala súčasnej opozícii, alebo použila to, o čom opozícia dlhodobo hovorí. Tento zákon je trochu takou pascou, lebo naozaj je správne, súhlasím s tebou, pán poslanec, aby ľudia, ktorí zarábajú menej peňazí, ale pracujú, mali vyšší čistý príjem. Je správne, aby sa zväčšoval rozdiel medzi pracujúcimi ľuďmi a ľuďmi, ktorí len špekulujú zo sociálnych dávok, a o tom je tento návrh zákona. Ja ako zdravotník ešte dodám, že je aj správne to, že vláda výpadok príjmov zdravotných poisťovní znížením odvodov nízkopríjmových zamestnancov kompenzuje finančnými prostriedkami prostredníctvom zvýšenia odvodu za poistencov štátu, aj keď som včera o tom hovoril, že nie dostatočne, ako by mala kompenzovať. Takže z tohto pohľadu je tento zákon naozaj, ty si to tiež tak pomenoval, trochu pascou a ja zaňho budem hlasovať napriek tomu, že rozumiem všetkým odborným výhradám, ktoré tu kolegovia z opozície povedali. Podporím pozmeňovacie návrhy aj tvoj pozmeňovací návrh, ale napriek tomu za, či prejdú alebo neprejdú tieto pozmeňovacie návrhy, za zákon ako celok budem musieť hlasovať, pretože filozoficky ho považujem za v podstate správny. Aj keď si osobne myslím, že tá kompenzácia, ak by sme v zdravotníctve mali zachovať to, čo je potrebné pri dnes platnej legislatíve, by mala byť o 100 mil. eur vyššia a percento za poistencov štátu by nemalo byť 4,16, ale 4,5 %, ako som včera povedal. Ďakujem pekne.
Sulík, Richard, predseda NR SR (2011-02-08):
Ďakujem. Otváram rozpravu. Do rozpravy som nedostal žiadnu písomnú prihlášku. Pýtam sa, či sa niekto chce prihlásiť ústne. Traja rečníci. Uzatváram možnosť sa prihlásiť do rozpravy. A slovo má pán poslanec Gál.
P. Hrušovský, predseda NR SR: (2005-06-21):
(Hlasovanie.) 131 prítomných, 122 za, 8 sa zdržalo, 1 nehlasoval. Návrh sme schválili. Prosím ďalšie návrhy. L. Ladányi, poslanec: Teraz budeme hlasovať o pozmeňujúcich návrhoch, ktoré vzišli z rozpravy. Najprv, pán predseda, prosím, dajte hlasovať o pozmeňujúcom návrhu pána poslanca Minárika.
M. Jureňa, poslanec: (2009-09-11):
Uvedený návrh bol doručený v lehote, čím boli splnené podmienky určené § 72 ods. 1 zákona Národnej rady Slovenskej republiky o rokovacom poriadku. Predseda Národnej rady posúdil uvedený návrh zákona podľa § 70 ods. 1 zákona Národnej rady Slovenskej republiky a zaradil ho na rokovanie 40. schôdze Národnej rady. Ako spravodajca v prvom čítaní si osvojujem stanovisko, že predmetný návrh spĺňa z formálnoprávnej stránky všetky náležitosti návrhu zákona uvedené v § 67 a 68 o rokovacom poriadku, ako i náležitosti určené v legislatívnych pravidlách. Z hľadiska vecného zastávam názor, že predložený návrh rieši, myslím si, veľmi závažnú problematiku. Pán predsedajúci, otvorte rozpravu.
Osuský, Peter, poslanec NR SR (2018-06-18):
Ďakujem pekne, pani predsedajúca. No, kolega, väznených boli stovky ľudí. To je pekné, teraz odpoviem v štýle takej skorej vašej argumentácie podľa zásady – a vy ste zlý na černochov. Tak ja vám na to poviem toľko, že väznených boli stovky ľudí. Vy ste tí, ktorým sa chodievate klaňať na hroby, nechali vyviezť desaťtisíce ľudí do plynu, nie do väzenia. Väznení v Tisovom režime bol napríklad môj strýko v Ilave, pretože so skupinou študentov Albíny, Krivoš a spol. rozhadzovali v Mikuláši protinacistické plagáty. Na ich monsterproces do dnešného bývalého kina 1. máj prišiel sám Šaňo Mach, aby ukázal, že poriadok musí byť. V poriadnej tisovskej demokracii, kde neexistovali oponentské názory a politické strany. A pokiaľ ide o strieľanie ostrými nábojmi, no, treba povedať, že Pohotovostné oddiely Hlinkovej gardy, Kubala and company, spolu s Edelweissom sa nebavili ostrými ani gumovými, ani vodnými delami. Tí proste vypaľovali obce a hádzali ľudí do vápenky celkom bez gumových projektilov. Takže režim, ktorý zastávate a za ktorým hrdo stojíte, neznesie porovnanie s čímkoľvek najhorším, čo sa odohralo v rámci dobovej situácie v prvej Československej republike. V tomto zmysle stojíte na strašne tenkom ľade a to klaňanie sa na Tisovom hrobe je len ukážka dvojitých štandardov, ktoré používate.
Vaľová, Jana, poslankyňa NR SR (2013-11-28):
Pán predseda, dajte hlasovať o návrhu pani poslankyne Gibalovej nepokračovať v rokovaní o návrhu zákona.
Blanár, Juraj, podpredseda NR SR (2021-02-25):
Pani ministerka, môžete reagovať na faktickú poznámku, nech sa páči.
Figeľ, Ján, podpredseda NR SR (2014-09-16):
Ďakujem pekne. Otváram rozpravu. Nedostal som do nej žiadnu písomnú prihlášku. Pýtam sa, či hlási niekto ústne do tejto rozpravy. Je jedno meno na tabuli, Alojz Hlina. Končím možnosť ďalej sa prihlasovať do rozpravy. Nech sa páči, pán kolega.
Ďuriš Nicholsonová, Lucia, podpredsedníčka NR SR (2018-05-29):
Sedem faktických poznámok na vaše vystúpenie, pán poslanec. Končím možnosť prihlásiť sa s faktickou poznámkou. Pán poslanec Mazurek.
A. Belousovová, podpredsedníčka NR SR: (2009-06-18):
Čiže, vyhlasujem rozpravu za skončenú. Pán minister, chcete zaujať stanovisko k nej ako navrhovateľ? Nie. Pán spoločný spravodajca? Takisto nie. Prerušujem rokovanie o tomto bode programu. Vážené pani poslankyne, vážení páni poslanci, prerušujem rokovanie 39. schôdze Národnej rady Slovenskej republiky do zajtra do 9.00 hodiny rána. Chcem len upozorniť, že budeme vtedy pokračovať neverejnou časťou schôdze a bodmi, ktoré predkladá minister obrany. Po nich budú nasledovať body, ktorých predkladateľom je pán minister pôdohospodárstva, pán Becík. Takže všetkým prajem ešte príjemný večer. (Prerušenie rokovania o 19.06 hodine.)
Šipoš, Michal, poslanec NR SR (2020-12-08):
Ďakujem veľmi pekne. Ďakujem kolegom za podporu, milé slová. Ja ku kolegom, ktorí nosia truhly pred rodinné domy, poviem len jednu vec. Pán Mizík, kľudne modlite sa, ja budem rád, keď sa budete modliť, a verím, že Duch Svätý vás osvieti, aby ste pochopili, o čom tá vaša politika je. Ja som poznal jedno dievča, poviem taký osobný príbeh, poznal som jedno dievča, ktoré bolo zdravotne ťažko postihnuté od narodenia. A občas, keď som mohol, tak som jej nejakým spôsobom pomohol, stretli sme sa na nejakom liečebnom pobyte, a tak medzi rečou, keď som sa jej pýtal, že kto jej ešte tak pomáha, tak ona mi povedala, že sú ešte ľudia, ktorí jej nezištne pomáhajú tak, že sa, samozrejme, neukazujú a nefotia sa s ňou. Veľa našich poslancov napríklad takto pomáha, ale nedávajú šeky a neukazujú sa, akí sú hrdinovia, a už tobôž nie s nacistickými odkazmi. A to dievča mi povedalo jednu vec, že dostala možnosť, dostala ponuku, či by nechcela pomoc aj od ĽSNS. Ale mala, bola tam jedna podmienka, že celá jej rodina sa musí odfotiť s predstaviteľom ĽSNS spolu s tým šekom, inak pomoc a peniaze nedostane. Jej rodičia to odmietli, pretože nesúhlasia s vašou politikou a tie peniaze nakoniec nedostala. Dnes je už nebohá. A ja sa vás chcem opýtať, že ako s tým vy dokážete žiť, že obhajujete značku, stranu, ktorá takýmto nechutným spôsobom vydiera postihnutých ľudí. Ako s tým dokážete žiť? Ako s tým dokážete zaspávať? A toto je pravda. To, čo som, to, čo som teraz povedal, je... (Prerušenie vystúpenia časomerom. Potlesk.)
Danko, Andrej, predseda NR SR (2018-12-06):
Vážené panie poslankyne, vážení páni poslanci, ešte na základe žiadosti troch poslaneckých klubov vzhľadom na priebeh schôdze zvolávam poslanecké grémium a avizujem, že sa po ňom môže hlasovať o zajtrajšom priebehu schôdze, keďže nemáme schválené hlasovanie o 11.00 hodine a je predpoklad, že by sme mohli zajtra ukončiť. Tak vás poprosím. (Reakcia z pléna.) Zajtra sa nehlasuje. Veď práve preto chcem avizovať, že po skončení tohto hlasovania je možné, že sa bude hlasovať. Alebo ak sa dohodneme o tom, že zajtra by som chcel, aby sa o jedenástej hlasovalo a je predpoklad, že zajtra tú schôdzu vieme skončiť vzhľadom na priebeh programu. Takže hovorím, že ak skončí hlasovanie o tajnej voľbe, bude poslanecké grémium. Ak nenájdeme konsenzus, tak avizujem aj takúto možnosť, dobre? (Pokračovanie aktu tajného hlasovania.)
Karahuta, Jaroslav, poslanec NR SR (2022-03-22):
Ďakujem pekne za slovo, pán predseda. Na základe dohody troch poslaneckých klubov, OĽANO, SME RODINA a SaS, navrhujem zaradiť voľbu členov Rady Slovenského pozemkového fondu (č. tlače 953 a 954) na zajtra 23. 3. 2022 o 11.00 hod. Rozpravu k týmto bodom navrhujem o 10.30 hod. Ďakujem.
Zmajkovičová, Renáta, podpredsedníčka NR SR (2014-10-30):
Vyhlasujem rozpravu za skončenú. Pýtam sa, pani navrhovateľka, záverečné slovo? Nech sa páči.
Kondrót, Maroš, poslanec NR SR (2020-10-14):
Ďakujem pekne, pán predsedajúci. Vážený pán poslanec Vetrák, nehovorili ste zle, ale treba si povedať otvorene, že celý tento odborne nezvládnutý vládny návrh zákona je len o tom, aby sa Matovič zbavil zodpovednosti. To je celé. Človek, ktorý nedokázal napísať vlastnú diplomovú prácu, tak ako tisícky iných, nemôže riadiť štát. Človek, ktorý sa bojí prevziať zodpovednosť a nevie ju prevziať, nemôže byť na čele štátu. O tom je to celé. A máte pravdu v tom, že vláda spôsobuje problémy Národnej rade, a opakujem to, čo som povedal včera, ťahá nás do problémov, prúseru a hanby. Ďakujem.
Sulík, Richard, predseda NR SR (2011-02-02):
Áno, nech sa páči.
Kollár, Boris, predseda NR SR (2020-03-24):
Ďakujem. Slovo má pán poslanec Viskupič.
Gašpar, Tibor, podpredseda NR SR (2024-09-26):
Ďakujem, pani poslankyňa. Ďalší v poradí do rozpravy pán poslanec Gröhling. Nie je prítomný, stráca poradie. Následne pán poslanec Hazucha, nech sa páči, máte slovo.
Viskupič, Jozef, poslanec NR SR (2012-11-06):
Ďakujem. Úvodom by som sa chcel poďakovať za podporu, aj keď ten záver ma skutočne mrzí. Netušil som, že pani poslankyňa má záujem niekoho označovať za plagiátora. Myšlienka bola jasná, škoda, že ste, pani poslankyňa, za minulého vládneho obdobia s tým neprišli, ja som sa dotkol výkonu poslaneckého mandátu, prvýkrát teda som bol za minulého vládneho obdobia, kedy sme sa mohli zamyslieť nad tým, aby sme to upravili a možno aj mali na to väčšie predpoklady. Dovolil som si vás spomenúť aj pri úvodnej a v odôvodnení tohto môjho zámeru, že nie som autorom myšlienky individuálneho poslaneckého prieskumu, a mal som za to, že to, že som spomenul, že IV. volebného obdobia iniciatíva vaša na predkladanie tohto návrhu bola, a to teda úpravou zákona o poslancoch, ktorými spolu so súčasným spravodajcom sa snažíme zrušiť ako taký a upraviť to v rokovacom poriadku, je dostatočným naplnením možno vašich autorských práv na myšlienku osobného poslaneckého prieskumu. Individuálny poslanecký prieskum však nie je len úzkoprsá vojna medzi tým, kto je autorom myšlienky, ale ide o to, aby sme ako poslanci parlamentu mali možnosť naplniť kontrolnú právomoc ad jedna Národnej rady a aj opozície do dôsledkov. Ak máte pocit, že sa treba ospravedlniť, ja sa vám ospravedlňujem. Ďakujem.
Kočiš, Eduard, poslanec NR SR (2020-07-07):
Ďakujem pekne za slovo, pán predsedajúci. Pán poslanec Hajšel, kritizoval ste pomoc Ruska a Číny v čase koronakrízy a nabádate, aby Európska únia mala väčšiu chuť pomáhať sama sebe. Ja sa však pýtam, kde by bola Európska únia, ak by Rusko a Čína tejto chorej Európskej únii nepomáhali? Pán poslanec Pollák, ospevoval ste ekonomický zázrak zlodeja par excellence pána Mikloša, ktorý podľa vás Slovensko zachránil pred ekonomickým kolapsom. Podľa mňa to je čistá zvrátenosť, čo ste tu rozprával. Pán poslanec Šimečka, kritika Orbána, ktorú ste doteraz tak vehementne kritizoval a prezentoval, je podľa vás niečo zlé. Ale naopak, takto má vyzerať ochrana svojho národa a takto sa má politik správať k svojmu národu. Nie tak, ako to robíte vy, ktorý nezastávate slovenské záujmy v Bruseli. Pani poslankyňa Nicholsonová, súhlasím, že prepojenie trhu práce a vzdelávania a aj digitalizácia je veľmi dôležité. Lenže prepojenie trhu práce a vzdelávania sme tu už mali, len vlády, ktoré tu vládli predtým, to zrušili. Pán poslanec Bilčík, korupcia a prostredníctvom programového vyhlásenia vlády je riešenie, je síce jedna veľmi krásna vec, ale nemyslím si, že táto vláda to momentálne vykonáva a bude to zvládať. Kritizovali ste Poľsko, Maďarsko, Českú republiku, ako sa správajú zle, nedemokraticky. Nie je to môj názor. Pán poslanec Hojsík, prezentoval ste sa naozaj ako úplný fanatik, ktorý tu prezentoval svoju osobu a počúvať vás mi bolo z toho naozaj veľmi zle. Pani poslankyňa Lexmann, áno, požičiavame si 750 mld., ktoré nie sú ničím kryté. Čo s tým? Pán poslanec Wiečik, Wiezik, udržateľnosť, biodiverzita, obnoviteľné zdroje energií. Áno, všetko je v poriadku, len na strechy domov patria tie panely z tých polí. Ďakujem pekne.
P. Paška, predseda NR SR: (2010-03-03):
(Hlasovanie.) 137 prítomných, 82 za, 2 proti, 52 sa zdržalo, 1 nehlasoval. Schválili sme návrh novely zákona o službách a vnútornom trhu. Pán poslanec Rehák uvedie hlasovanie v druhom čítaní o vládnom návrhu zákona, ktorým sa mení a dopĺňa zákon č. 541/2004 Z. z. o mierovom využívaní jadrovej energie (atómový zákon) a o zmene a doplnení niektorých zákonov v znení neskorších predpisov . Je to tlač 1381.
B. Bugár, podpredseda NR SR: (2004-09-08):
(Hlasovanie.) Prítomných je 133 poslancov, za 103 poslancov, proti 3 poslanci, zdržalo sa 27 poslancov. Konštatujem, že návrh tohto uznesenia sme schválili. Pristúpime k hlasovaniu o vládnom návrhu zákona, ktorým sa mení a dopĺňa zákon Slovenskej národnej rady č. 138/1992 Zb. o autorizovaných architektoch a autorizovaných stavebných inžinieroch v znení neskorších predpisov a o zmene a doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov (tlač 802). Pán poslanec Vážny, nech sa páči, máte slovo.
Kamenický, Ladislav, poslanec NR SR (2017-06-20):
Ďakujem. Vážený pán predsedajúci, v rozprave vystúpili štyria poslanci. Dajte, prosím, hlasovať o návrhu uznesenia k Návrhu štátneho záverečného účtu Slovenskej republiky za rok 2016 tak, ako je uvedený v prílohe spoločnej správy.
Zmajkovičová, Renáta, podpredsedníčka NR SR (2012-08-01):
Pán poslanec Kuffa.
Nemky, Martin, poslanec NR SR (2020-11-26):
Ďakujem za slovo. Vážený pán predsedajúci, vážené panie poslankyne, vážení páni poslanci, dovoľte, aby som podľa § 73 ods. 1 rokovacieho poriadku vystúpil v prvom čítaní ako spravodajca určený ústavnoprávnym výborom k uvedenému návrhu zákona. Návrh zákona spĺňa z formálnoprávnej stránky náležitosti uvedené v rokovacom poriadku a v Legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor, ktorý navrhol aj ako gestorský výbor s tým, aby gestorský výbor prerokoval návrh zákona do 32 dní od jeho prerokovania v prvom čítaní. Zo znenia návrhu zákona je zrejmý účel navrhovanej úpravy. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť ústavnoprávnemu výboru vrátane jeho určenia gestorského výboru a lehoty na prerokovanie návrhu zákona vo výbore v zmysle uvedeného rozhodnutia predsedu Národnej rady. Pán predsedajúci, otvorte, prosím, rozpravu.
Viskupič, Marián, poslanec NR SR (2023-03-30):
Odhlasovali sme body z informácií i podaný pozmeňujúci a doplňujúci návrh. Dajte, prosím, hlasovať o tom, že prerokovaný návrh zákona prerokujeme v treťom čítaní ihneď.
Šeliga, Juraj, podpredseda NR SR (2020-04-01):
Ďakujem pekne. Ja len krátko. Súhlasím s tým, čo hovoril pán poslanec Dostál, že pri tom hlasovaní per rollam verím, že zajtra na výboroch bude priestor o tom diskutovať aj s pánom ministrom, že či naozaj sme v takej situácii, aby sme technicky nevedeli zabezpečiť možnosť pre obecné zastupiteľstvá, krajské zastupiteľstvá a mestské zastupiteľstvá, aby sa stretli. Rozumiem, že tie argumenty môžu byť aj za, aj proti, ale myslím, že je dôležité o tom hovoriť, pretože toto by malo byť naozaj, naozaj hraničné riešenie. A ak teda k nemu musíme pristúpiť, tak tam by som bol opatrný v tom a ešte viac špecifikoval, o čom je možné hlasovať per rollam. Ďakujem.
B. Bugár, podpredseda NR SR: (2006-02-03):
Najprv žiadam pána poslanca Pašku, predsedu zahraničného výboru, aby uviedol hlasovanie k bodu Zameranie zahraničnej politiky Slovenskej republiky na rok 2006 (tlač 1420). Pán poslanec, nech sa páči.
Zmajkovičová, Renáta, podpredsedníčka NR SR (2014-01-29):
Pán poslanec Bublavý.
Bugár, Béla, podpredseda NR SR (2018-12-03):
Teraz vystúpi v rozprave za klub OĽANO pani poslankyňa Verešová, nech sa páči.